**Nr. 26.169 / 25.06.2024**

**REFERAT DE APROBARE**

**la Proiectul de hotărâre pentru completarea Hotărârii Consiliului Județean Cluj**

**nr. 29/2024 privind nominalizarea unor sume din bugetul local al**

**Județului Cluj pe anul 2024**

|  |
| --- |
| **Secțiunea 1** - **Motivul adoptării actului administrativ:** |
| * 1. **Descrierea situației actuale** |
| * 1. **Cerinţe care reclamă necesitatea actului administrativ:** |
| Prin Hotărârea Consiliului Județean Cluj nr. 29/2024 au fost nominalizate, pentru anul 2024, sume reprezentând cotizații și contribuții la diverse entități, conform aprobărilor existente prin hotărâri de consiliu județean.  Prin adresa înregistrată la Registratura Consiliului Județean Cluj sub nr. 24.268 /11.06.2024, Societatea de Medicină de Urgență și Catastrofă din România Filiala Cluj solicită alocarea sumei de 168.120 lei pentru organizarea evenimentului aniversar 30 de ani de la înființarea SMURD Cluj. În cadrul evenimentului se va realiza o întâlnire între profesioniștii care activează în SMURD Cluj, cei care activează în alte servicii similare, între partenerii de la ISU și cei din compartimentele medicale de specialitate, vor fi discutate intervențiile deosebite și cazurile particulare care au îmbogățit experiența profesioniștilor în domeniu. De asemenea, vor fi omagiați cei care au activat in cadrul serviciului pe durata celor 30 de ani: medici, asistenti, pompieri și voluntari, atât cei din cadrul echipajelor de prim ajutor, cât și cei din echipele de terapie intensivă mobilă.  Art. 173 alin. (5) lit. c) din Ordonanța de Urgență nr. 57/2019 privind Codul administrativ, cu modificările şi completările ulterioare, prevede faptul că în exercitarea atribuţiilor sale, consiliul judeţean asigură, potrivit competenţelor sale şi în condiţiile legii, cadrul necesar pentru furnizarea serviciilor publice de interes judeţean privind sănătatea.  Conform art.119 din Legea nr.95/2006 privind reforma în domeniul sănătății, republicată, cu modificările și completările ulterioare, *SMURD sunt structuri publice integrate de intervenţie, fără personalitate juridică, care funcţionează în organigrama inspectoratelor pentru situaţii de urgenţă, respectiv a Unităţii Speciale de Intervenţie în Situaţii de Urgenţă, având ca operator aerian structurile de aviaţie ale Ministerului Afacerilor Interne, precum şi, concomitent, după caz, în structura autorităţilor publice locale şi/sau a unor spitale judeţene şi regionale de urgenţă*.  Conform art. 122 al. (1) din același act normativ, *Activitatea SMURD este finanţată de la bugetul de stat, prin bugetul Ministerului Sănătăţii şi al Ministerului Afacerilor Interne, de la bugetul autorităţilor publice locale, precum şi din alte surse prevăzute de lege, inclusiv din donaţii şi sponsorizări.*  Ordinul nr. 2.021/2008 pentru aprobarea Normelor metodologice de aplicare ale titlului IV "Sistemul naţional de asistenţă medicală de urgenţă şi de prim ajutor calificat" din Legea nr. 95/2006 privind reforma în domeniul sănătăţii, cu modificările și completările ulterioare, Anexa 1 NORME de aplicare în domeniul primului ajutor de bază şi primul ajutor calificat prevede:  *Articolul 17*  *(1) Procesul acordării primului ajutor calificat este monitorizat de către unităţile aparţinând Inspectoratului General pentru Situaţii de Urgenţă, cel puţin la nivel judeţean, precum şi la nivelul municipiului Bucureşti.*  *(2) Monitorizarea se face de către asistenţi medicali pregătiţi în acest scop, care aparţin Inspectoratelor pentru Situaţii de Urgenţă, în colaborare cu medicii şefi SMURD la nivelul fiecărui judeţ şi sub coordonarea medicului şef SMURD din centrul regional.*  *(3) Asistenţii medicali prevăzuţi la alin. (2) răspund şi de formarea continuă a personalului paramedical din structura unităţii în care activează precum şi din structura unităţilor SMURD aparţinând autorităţilor publice locale din judeţul respectiv, pe baza unui program propus de Inspectorul Şef al Inspectoratului Judeţean pentru Situaţii de Urgenţă în colaborare cu medicul şef al regiunii şi aprobat de Inspectorul General al Inspectoratului General pentru Situaţii de Urgenţă.*  *(4) Monitorizarea acordării primului ajutor calificat de către echipajele formaţiunilor pentru situaţii de urgenţă aflate în structura autorităţilor publice locale sau judeţene, precum şi formarea continuă a acestora, este asigurată de asistenţii medicali din cadrul Inspectoratelor Judeţene pentru Situaţii de Urgenţă în colaborare cu medicul şef SMURD de la nivelul judeţului respectiv şi sub directa coordonare a medicului şef SMURD de la nivel regional.*  Având în vedere cele de mai sus, pentru organizarea și desfășurarea în bune condiții a evenimentului aniversar 30 de ani de la înființarea SMURD Cluj se impune nominalizarea sumei de 140 mii din bugetul local al Județului Cluj pe anul 2024. |
| * 1. **Cerinţe care reclamă oportunitatea actului administrativ:** |
| Prin H.G. nr. 1004/2023 a fost aprobată Strategia națională de sănătate pentru perioada 2023-2030. Conform Planului naţional de acţiuni pentru implementarea Strategiei naţionale de sănătate pentru perioada 2023 – 2030, SMURD este entitate responsabilă pentru realizarea obiectivelor generale, respectiv specifice.  Precizăm faptul că în situaţia acestui proiect de hotărâre sunt incidente următoarele prevederi, în a căror implementare şi aplicare a fost elaborat acest proiect, după cum urmează:   * art. 173 alin. (1) lit. d) și alin. (5) lit. c) din Ordonanța de Urgență nr. 57/2019 privind Codul administrativ, cu modificările şi completările ulterioare; * Legea nr. 95/2006 privind reforma în domeniul sănătății, republicată, cu modificările și completările ulterioare; * Ordinul nr. 2.021/2008 pentru aprobarea Normelor metodologice de aplicare ale titlului IV "Sistemul naţional de asistenţă medicală de urgenţă şi de prim ajutor calificat" din Legea nr. 95/2006 privind reforma în domeniul sănătăţii, cu modificările și completările ulterioare; * H.G. nr. 1004/2023 privind aprobarea Strategiei naţionale de sănătate pentru perioada 2023-2030; * Hotărârea Consiliului Județean Cluj nr. 20/2024 privind aprobarea bugetului general propriu al Județului Cluj pe anul 2024.   Ţinând cont de argumentele prezentate mai sus, considerăm oportună propunerea privind completarea hotărârii privind nominalizarea unor sume din bugetul local al Județului Cluj pe anul 2024. Prin alocarea sumei de 140 mii lei se asigură condiții optime pentru desfășurarea evenimentului aniversar. |
| **2. Schimbari preconizate**: |
| Creşterea calităţii serviciilor publice în domeniul sănătății și promovarea unor servicii publice de calitate. |
| **Secțiunea a 2-a - Impactul socio-economic**: |
| Promovând acest proiect de hotărâre se asigură desfășurarea în bune condiții a evenimentului aniversar. |
| **Secțiunea a 3-a - Impactul financiar asupra bugetului judeţului pe termen scurt(an curent)/lung:** |
| Suma nominalizată este cuprinsă în bugetul local al Județului Cluj pe anul 2024. |
| **Secțiunea a 4-a - Activități de informare publică și consultare privind elaborarea și implementarea actului administrativ:** |
| Nu este cazul |
| **Secțiunea a 5-a - Efectele actului administrativ asupra actelor administrative în vigoare și măsuri de implementare:** |
| Beneficiarul va solicita suma nominalizată, pe bază de documente justificative. |
| **Secțiunea a 6-a - Anexe la referatul de aprobare:** |
| * Adresa Societății de Medicină de Urgență și Catastrofă din România Filiala Cluj înregistrată la Registratura Consiliului Județean Cluj sub nr. 24.268 /11.06.2024 |

**INIȚIATOR,**

**PREȘEDINTE**

**Alin Tișe**

**PROIECT DE H O T Ă R Â R E**

**pentru completarea Hotărârii Consiliului Județean Cluj**

**nr. 22/2024 privind nominalizarea unor sume din bugetul local al**

**Județului Cluj pe anul 2024**

Consiliul Judeţean Cluj, întrunit în şedinţă ordinară;

Având în vedere Proiectul de hotărâre înregistrat cu nr. ………… din 2024 pentru completarea Hotărârii Consiliului Județean Cluj nr. 29/2024 privind nominalizarea unor sume din bugetul local al Județului Cluj pe anul 2024, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 26.169/25.06.2024; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 26.171/25.06.2024 şi Avizul cu nr...... din ......................... adoptat de Comisia de specialitate nr. ……….., în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de Adresa Societății de Medicină de Urgență și Catastrofă din România Filiala Cluj, înregistrată la Registratura Consiliului Județean Cluj sub nr. 24.268 /11.06.2024;

Luând în considerare prevederile:

* art. 2, ale art. 58 alin. (1) și (3), ale art.59 și ale art. 60-62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 – 156, ale art. 215 și ale art.217-218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. d) și alin. (5) lit. c) din Ordonanța de Urgență nr. 57/2019 privind Codul administrativ, cu modificările şi completările ulterioare;
* Legea nr. 95/2006 privind reforma în domeniul sănătății, republicată, cu modificările și completările ulterioare;
* Ordinul nr. 2.021/2008 pentru aprobarea Normelor metodologice de aplicare ale titlului IV "Sistemul naţional de asistenţă medicală de urgenţă şi de prim ajutor calificat" din Legea nr. 95/2006 privind reforma în domeniul sănătăţii, cu modificările și completările ulterioare;
* H.G. nr. 1004/2023 privind aprobarea Strategiei naţionale de sănătate pentru perioada 2023-2030;
* Hotărârea Consiliului Județean Cluj nr. 20/2024 privind aprobarea bugetului general propriu al Județului Cluj pe anul 2024;

În temeiul competențelor stabilite prin art. 182 alin. (1) şi art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. I.** Hotărârea Consiliului Județean Cluj nr. 29/2024 privind nominalizarea unor sume din bugetul local al Județului Cluj pe anul 2024, se completează după cum urmează:

**1.** După art. 2 se introduce un articol nou, art. 2^1 care va avea următorul cuprins:

**Art. 2^1. (1)** Se nominalizează din bugetul local al Judeţului Cluj pe anul 2024, Capitolul "Alte servicii publice generale", suma de 140 mii lei pentru organizarea evenimentului aniversar 30 de ani de la înființarea SMURD Cluj.

**(2)** Se aprobă Protocolul de colaborare între Județul Cluj – Consiliului Județean Cluj și Societatea de Medicină de Urgență și Catastrofă din România Filiala Cluj, care se va încheia în vederea organizării evenimentului menționat la alin. (1), cuprins în **Anexa** la hotărâre și care face parte integrantă din prezenta hotărâre.

**Art. II**. Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Generală Buget-Finanţe, Resurse Umane.

**Art. III.** Prezenta hotărâre se comunică Direcţiei Generale Buget-Finanţe, Resurse Umane, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi pe pagina de internet ”[www.cjcluj.ro](http://www.cjcluj.ro)”.

**Contrasemnează:**

**PREŞEDINTE, SECRETAR GENERAL AL JUDEŢULUI,**

**Alin TIŞE Simona Gaci**

**Nr……. din …………iunie 2024**

*Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. Membri ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREȘEDINTE**

**Alin Tișe**

Anexa

la Hotărârea nr. ……./2024

**JUDEȚUL CLUJ SOCIETATEA DE MEDICINĂ**

**CONSILIUL JUDEȚEAN DE URGENȚĂ ȘI CATASTROFĂ DIN ROMÂNIA**

**FILIALA CLUJ**

**PROTOCOL DE COLABORARE**

Prezentul protocol de colaborare stabileşte cadrul general al parteneriatului între Județului Cluj - Consiliul Județean Cluj și Societatea de Medicină de Urgență și Catastrofă din România Filiala Cluj, în vederea organizării evenimentului aniversar 30 de ani de la înființarea SMURD Cluj.

**ART. I. PĂRŢILE PROTOCOLULUI**

**JUDEȚUL CLUJ - CONSILIUL JUDEȚEAN CLUJ,** cu sediul în Cluj-Napoca, Calea Dorobanților nr. 106 judeţul Cuj, CIF: 4288110, tel: 0372.64.00.00, fax: 0372.64.00.70, e-mail: [infopublic@cjcluj.ro](mailto:infopublic@cjcluj.ro), [cjc@cjcluj.ro](mailto:cjc@cjcluj.ro), reprezentat prin **Președinte Alin TIȘE**

și

**SOCIETATEA DE MEDICINĂ DE URGENȚĂ ȘI CATASTROFĂ DIN ROMÂNIA FILIALA CLUJ,** cu sediul în municipiul Cluj-Napoca, str. Croitorilor nr.19-21, județul Cluj, CIF 13753507 reprezentată prin **Președinte Cristian URSU**

**ART. II. TEMEI LEGAL**

* art. 173 alin. (1) lit. d) și alin. (5) lit. c) din Ordonanța de Urgență nr. 57/2019 privind Codul administrativ, cu modificările şi completările ulterioare;
* Legea nr. 95/2006 privind reforma în domeniul sănătății, republicată, cu modificările și completările ulterioare;
* Ordinul nr. 2.021/2008 pentru aprobarea Normelor metodologice de aplicare ale titlului IV "Sistemul naţional de asistenţă medicală de urgenţă şi de prim ajutor calificat" din Legea nr. 95/2006 privind reforma în domeniul sănătăţii, cu modificările și completările ulterioare;
* H.G. nr. 1004/2023 privind aprobarea Strategiei naţionale de sănătate pentru perioada 2023-2030;
* Hotărârea Consiliului Județean Cluj nr. 20/2024 privind aprobarea bugetului general propriu al Județului Cluj pe anul 2024;
* Hotărârea Consiliului Judeţean Cluj nr. \_\_\_\_\_/2024 pentru completarea Hotărârii Consiliului Județean Cluj nr. 29/2024 privind nominalizarea unor sume din bugetul local al Județului Cluj pe anul 2024;

**ART. III. OBIECTUL PROTOCOLULUI**

Obiectul protocolului îl constituie colaborarea Județului Cluj cu Societatea de Medicină de Urgență și Catastrofă din România Filiala Cluj, în vederea organizării evenimentului aniversar 30 de ani de la înființarea SMURD Cluj.

**Art. IV. DURATA PROTOCOLULUI**

1. Prezentul Protocol intră în vigoare la data semnării lui de către părţi şi se încheie în data de 30.09.2024.
2. Părţile pot denunţa unilateral prezentul Protocol de Parteneriat comunicând manifestarea lor de voinţă în acest sens celeilalte părţi, prin scrisoare cu confirmare de primire.

**Art. V. OBLIGAŢIILE PĂRŢILOR:**

1. Județul Cluj va aloca suma de 140 mii lei reprezentând contribuţie la organizarea şi desfăşurarea în bune condiții a evenimentului aniversar 30 de ani de la înființarea SMURD Cluj.
2. În vederea efectuării plăților de către Județul Cluj, Societatea de Medicină de Urgență și Catastrofă din România Filiala Cluj va transmite documentele justificative cuprinzând facturi, lista participanților, recepția serviciilor, alte documente.
3. Societatea de Medicină de Urgență și Catastrofă din România Filiala Cluj va menţiona parteneriatul cu Județului Cluj în timpul evenimentului și în comunicatele mass-media.
4. Județul Cluj poate asigura materiale de prezentare și promovare a județului în vederea distribuirii către participanți.
5. Ambii parteneri vor asigura o colaborare eficientă şi constantă între părţi, în vederea desfăşurării în bune condiţii a activităţilor anterior menţionate.

**Art. VI. DIPOZIŢII FINALE**

1. Completarea şi/sau modificarea prezentului protocol poate fi făcută numai cu acordul scris al ambelor părţi prin act adiţional.
2. Părţile convin ca eventualele litigii care pot apărea în legătură cu prezentul protocol să fie soluţionate pe cale amiabilă, în caz contrar, competenţa de soluţionare revenind instanţelor judecătoreşti competente, potrivit legii.
3. Toate comunicările referitoare la punerea în practică a protocolului, se vor face în scris prin e-mail, fax sau poştă.
4. Prezentul protocol s-a încheiat astăzi, \_\_\_\_\_\_ 2024, în două exemplare originale, câte unul pentru fiecare parte.

**PREȘEDINTE PREȘEDINTE**

**ALIN TIȘE CRISTIAN URSU**

**Director General**

**Cristina Șchiop**

**Director executiv**

**Ștefan Iliescu**

**Contrasemnează:**

**PREŞEDINTE, SECRETAR GENERAL AL JUDEŢULUI,**

**Alin TIŞE Simona Gaci**

Nr. 26.171/25.06.2024

**RAPORT DE SPECIALITATE**

|  |  |
| --- | --- |
| ***Titlul proiectului de hotărâre*** | completarea Hotărârii Consiliului Județean Cluj nr. 29/2024 privind nominalizarea unor sume din bugetul local al Județului Cluj pe anul 2024 |
| ***Compartiment de resort:*** | Direcția Generală Buget-Finanțe, Resurse Umane |
| ***Secțiunea 1 - Documentare și analiză:*** | |
| La analiza prezentului proiect de hotărâre s-a ținut cont de:   * adresa Societății de Medicină de Urgență și Catastrofă din România Filiala Cluj, înregistrată la Registratura Consiliului Județean Cluj sub nr. 24.268 /11.06.2024; * art. 173 alin. (1) lit. d) și alin. (5) lit. c) din Ordonanța de Urgență nr. 57/2019 privind Codul administrativ, cu modificările şi completările ulterioare; * Legea nr. 95/2006 privind reforma în domeniul sănătății, republicată, cu modificările și completările ulterioare; * Ordinul nr. 2.021/2008 pentru aprobarea Normelor metodologice de aplicare ale titlului IV "Sistemul naţional de asistenţă medicală de urgenţă şi de prim ajutor calificat" din Legea nr. 95/2006 privind reforma în domeniul sănătăţii, cu modificările și completările ulterioare; * H.G. nr. 1004/2023 privind aprobarea Strategiei naţionale de sănătate pentru perioada 2023-2030; * Hotărârea Consiliului Județean Cluj nr. 20/2024 privind aprobarea bugetului general propriu al Județului Cluj pe anul 2024; | |
| ***Secțiunea a 2-a Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:*** | |
| Art. 173 alin. (5) lit. c) din Ordonanța de Urgență nr. 57/2019 privind Codul administrativ, cu modificările şi completările ulterioare, prevede faptul că în exercitarea atribuţiilor sale, consiliul judeţean asigură, potrivit competenţelor sale şi în condiţiile legii, cadrul necesar pentru furnizarea serviciilor publice de interes judeţean privind sănătatea.  De asemenea, conform dispozițiilor art. 173 alin. (5) lit. h) din OUG nr. 57/2019 privind Codul administrativ, cu modificările și completările ulterioare, consiliile județene asigură cadrul necesar funcționării serviciilor publice privind situațiile de urgență. Astfel, Consiliul Județean a sprijinit și sprijină în continuare proiectele derulate cu Inspectoratul pentru situații de Urgență.  Inspectoratul General pentru Situaţii de Urgenţă asigură coordonarea unitară şi permanentă a activităţilor de prevenire şi gestionare a situaţiilor de urgenţă și are în subordine serviciile de urgenta profesioniste, structuri cu personalitate juridica, organizate ca inspectorate pentru situatii de urgenta judetene.  Gestionarea situaţiilor de urgenţă cuprinde identificarea, înregistrarea şi evaluarea tipurilor de risc şi a factorilor determinanţi ai acestora, înştiinţarea factorilor interesaţi, avertizarea populaţiei, limitarea, înlăturarea sau contracararea factorilor de risc, precum şi a efectelor negative şi a impactului produs de evenimentele excepţionale respective.  Prin Hotărârea Consiliului Județean Cluj nr. 52/2011 s-a aprobat încheierea unui acord de cooperare între Consiliul Judeţean Cluj şi Inspectoratul pentru Situaţii de Urgenţă "Avram Iancu" al Judeţului Cluj în vederea realizării Proiectului „Centrul Judeţean de Management al Situaţiilor de Urgenţă", cu cele două obiecte de investiții: Centrul Judeţean de Conducere şi Coordonare a Intervenţiilor şi Dispeceratul Integrat.  În temeiul Hotărârii Consiliului Județean Cluj nr. 47/2020 a fost încheiat cu Inspectoratul pentru Situaţii de Urgenţă „Avram Iancu" al Judeţului Cluj contractul de asociere nr. 1911/25.02.2020/1801444/26.02.2020 al cărui scop este asocierea pentru consolidarea şi creşterea capacităţii operaţionale şi de răspuns în domeniile apărării vieţii, bunurilor şi a mediului împotriva incendiilor şi dezastrelor, precum şi al realizării măsurilor de protecţie civilă şi gestionarea situaţiilor de urgenţă, al reducerii impactului efectelor situaţiilor de urgenţă asupra comunităţilor şi îmbunătăţirii calităţii misiunilor executate în folosul populaţiei.  Contractul de asociere confirmă obligațiile Consiliului Județean cu privire la scopul contractului în ceea ce privește prima etapă. Astfel art. 6 din contract- Contribuția părților- prevede:  **6.1.** Etapa I: Proiectul „Centrul Judeţean de Management al Situaţiilor de Urgenţă", cu cele două obiecte de investiții: Centrul Judeţean de Conducere şi Coordonare a Intervenţiilor şi Dispeceratul Integrat:   1. Judeţul Cluj – cofinanțarea Proiectului - conform datelor din evidențele financiar contabile 2. Inspectoratul pentru Situaţii de Urgenţă „Avram Iancu" al Judeţului Cluj- conform datelor din evidențele financiar contabile   **6.2.** Etapa II: dezvoltarea Proiectului “Centrul Judeţean de Management al Situaţiilor de Urgenţă”, a Sistemului de avertizare a populaţiei în situaţii de urgenţă „RO-ALERT“, finanţarea cheltuielilor curente şi de capital aferente activităţii Inspectoratului pentru Situaţii de Urgenţă „Avram Iancu" al Judeţului Cluj, dezvoltarea Proiectului "Județul Cluj -SMART TERRITORY-"   1. Judeţul Cluj – cofinanțarea conform sumelor alocate cu această destinațe prin buget 2. Inspectoratul pentru Situaţii de Urgenţă „Avram Iancu" al Judeţului Cluj- cofinanțarea conform sumelor alocate cu această destinație prin buget.   Conform art. 122 al. (1) din Legea nr. 95/2006 privind reforma în domeniul sănătății, republicată, cu modificările și completările ulterioare, *Activitatea SMURD este finanţată de la bugetul de stat, prin bugetul Ministerului Sănătăţii şi al Ministerului Afacerilor Interne, de la bugetul autorităţilor publice locale, precum şi din alte surse prevăzute de lege, inclusiv din donaţii şi sponsorizări.*  Ordinul nr. 2.021/2008 pentru aprobarea Normelor metodologice de aplicare ale titlului IV "Sistemul naţional de asistenţă medicală de urgenţă şi de prim ajutor calificat" din Legea nr. 95/2006 privind reforma în domeniul sănătăţii, cu modificările și completările ulterioare, Anexa 1 NORME de aplicare în domeniul primului ajutor de bază şi primul ajutor calificat prevede:  *Articolul 17*  *(1) Procesul acordării primului ajutor calificat este monitorizat de către unităţile aparţinând Inspectoratului General pentru Situaţii de Urgenţă, cel puţin la nivel judeţean, precum şi la nivelul municipiului Bucureşti.*  *(2) Monitorizarea se face de către asistenţi medicali pregătiţi în acest scop, care aparţin Inspectoratelor pentru Situaţii de Urgenţă, în colaborare cu medicii şefi SMURD la nivelul fiecărui judeţ şi sub coordonarea medicului şef SMURD din centrul regional.*  *(3) Asistenţii medicali prevăzuţi la alin. (2) răspund şi de formarea continuă a personalului paramedical din structura unităţii în care activează precum şi din structura unităţilor SMURD aparţinând autorităţilor publice locale din judeţul respectiv, pe baza unui program propus de Inspectorul Şef al Inspectoratului Judeţean pentru Situaţii de Urgenţă în colaborare cu medicul şef al regiunii şi aprobat de Inspectorul General al Inspectoratului General pentru Situaţii de Urgenţă.*  *(4) Monitorizarea acordării primului ajutor calificat de către echipajele formaţiunilor pentru situaţii de urgenţă aflate în structura autorităţilor publice locale sau judeţene, precum şi formarea continuă a acestora, este asigurată de asistenţii medicali din cadrul Inspectoratelor Judeţene pentru Situaţii de Urgenţă în colaborare cu medicul şef SMURD de la nivelul judeţului respectiv şi sub directa coordonare a medicului şef SMURD de la nivel regional.*  Prin H.G. nr. 1004/2023 a fost aprobată Strategia națională de sănătate pentru perioada 2023-2030. Conform Planului naţional de acţiuni pentru implementarea Strategiei naţionale de sănătate pentru perioada 2023 – 2030, SMURD este entitate responsabilă pentru realizarea obiectivelor generale, respectiv specifice.  Prin adresa înregistrată la Registratura Consiliului Județean Cluj sub nr. 24.268 /11.06.2024, Societatea de Medicină de Urgență și Catastrofă din România Filiala Cluj solicită alocarea sumei de 168.120 lei pentru organizarea evenimentului aniversar 30 de ani de la înființarea SMURD Cluj. Astfel, se consideră necesar alocarea sumei de 140 mii lei pentru organizarea evenimentului.  Obiectivul urmărit constă în creşterea calităţii serviciilor publice în domeniul sănătății și promovarea unor servicii publice de calitate.  Necesitatea includerii proiectului de hotărâre pe ordinea de suplimentară este dată de faptul că evenimentul va avea loc pe data de 4 iulie, fiind astfel necesară alocarea sumei în vederea desfășurării evenimentului. | |
| ***Secțiunea a 3-a - Efecte preconizate ale aplicării actului administrativ:*** *(impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului)****:*** | |
| Prin nominalizarea sumei din bugetul local al Județului Cluj pe anul 2024 se va aloca suma necesară din bugetul local pentru desfășurarea în condiții optime a evenimentului aniversar 30 de ani de la înființarea SMURD Cluj. | |
| ***Secțiunea a 4-a - Concluzii/propuneri:*** | |
| În urma analizării proiectului de hotărâre și a documentării efectuate, certificăm că proiectul de hotărâre **îndeplinește** cerințele tehnice specificate în Secțiunea a 2-a. | |

|  |  |  |  |
| --- | --- | --- | --- |
|  | **Prenume și nume** | **Data** | **Semnătura** |
| Elaborat: director general | Cristina Șchiop | 25.06.2024 |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| Direcția Generală Buget-Finanțe, Resurse Umane | 25.06.2024 |  | **Raport intocmit** |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/  semnătură |
| Crina Munteanu |  | | avizat |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
| Simona Gaci | individual | | avizat |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/  stabilire date de întocmire | Avizul adoptat/  Aviz implicit favorabil |
| 2 |  |  |  |